Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 1 Pv 396/14/6613	Žiar nad Hronom, 4.11.2014
EEČ : 2-52-177-2014

U Z N E S E N I E

Trestná vec:	obvinená XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona

Rozhodol: 	prokurátorka Okresnej prokuratúry Žiar nad Hronom
Podľa § 214 odsek 1 Trestného poriadku postupujem vec trestného stíhania obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Mestskému úradu, odboru školstva XXXXX  na prejednanie priestupku podľa § 37 ods. 1 Zákona č. 596/2003 Z.z. o štátnej správe v školstve.

	ako matka maloletého XXXXX, nar. XXXXX, žiaka 2. triedy Základnej školy s materskou školou Š. Moysesa v Žiari nad Hronom, od 24.02.2014 do 30.05.2014 nezabezpečila jeho pravidelnú dochádzku do školy, následkom čoho XXXXX vymeškal 296 vyučovacích hodín bez ospravedlnenia.

pretože výsledky skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom.

Odôvodnenie:
	Poverený policajt Obvodného odddelenia PZ XXXXX uznesením ČVS:ORP-597/ZH-ZH-2014 zo dňa 28.07.2014 začal trestné stíhanie a vzniesol obvinenie XXXXX za prečin ohrozovania mravnej výchovy mládeže podľa § 211 ods. 1 písm. b) Trestného zákona na tom skutkovom základe, že ako matka maloletého XXXXX, nar. XXXXX, žiaka 2. triedy Základnej školy s materskou školou Š. Moysesa v Žiari nad Hronom, od 24.02.2014 do 30.05.2014 nezabezpečila jeho pravidelnú dochádzku do školy, následkom čoho XXXXX vymeškal 296 vyučovacích hodín bez ospravedlnenia.

	V priebehu skráteného vyšetrovania bolo zistené, že obvinená odišla koncom februára 2014 do Spolkovej republiky Nemecko za prácou, ako aj z dôvodu poskytnutia zdravotnej starostlivosti synovi XXXXX, pričom so sebou vzala aj  maloletého syna XXXXX, ktorého prostredníctvom svojej matky odhlásila zo školy v Žiari nad Hronom.   V  Nemecku syna XXXXX prihlásila do školy a v období od 10.03.2014 do 11.04.2014,  školu navštevoval, následne boli v SRN Veľkonočné prázdniny od 14.04.2014 do 26.04.2014 a do školy mal XXXXX nastúpiť dňa 28.04.2014, kedy ochorel. Z tohto dôvodu  obvinená XXXXX sa začiatkom mája 2014 vrátila späť na Slovensko a v priebehu mája nezabezpečila, aby nastúpil do školy, pričom vymeškal vyučovanie až do 02.06.2014. K spisu bolo pripojené potvrdenie o tom, že XXXXX navštevoval školu v Nemecku a preverené bolo, že od 14.04.2014 do 26.04.2014 boli Veľkonočné prázdniny. V období od 24.02.2014 do 30.04.2014 sa u XXXXX nejednalo o záškoláctvo.

	Z týchto dôvodov obv. XXXXX svojím konaním nenaplnila skutkovú podstatu prečinu ohrozovania mravnej výchovy mládeže podľa § 211 ods. 1 písm. b) Trestného zákona a za záškoláctvo syna XXXXX je zodpovedná iba v priebehu mája 2014, kedy vymeškal 82 vyučovacích hodín bez ospravedlnenia.

	Konanie obv. XXXXX vykazuje znaky priestupku podľa § 37 ods. 1 Zákona č. 596/2003 Z.z. o štátnej správe v školstve, preto bolo potrebné vec postúpiť  odboru školstva Mestského úradu XXXXX, ktorý je  príslušný na prejednanie veci.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Reptišová
prokurátorka